title: Kalaxe ke weltikya (suterot)
text: Volson, Kalaxe ke weltikya dolexepe gadene gan Octave Mouret ( nazbeikye ke François Mouret is Marthe Rougon ) tir trigapafe eke va doltameem ke revava toz rawar. Baudu gedisu va Vieil Elbeuf dolta lenteon tigisa, gan tantanafa tugijara va dolexe stane gan Mouret zo tabodjar. Enwe va tozafa dolta al gruper, i va dolta zabduyuna gan Deleuze berikeem ugale ina tiyir pinafa. Azon Mouret al vanpir pilkotik ke dolta, kureyeson va Caroline Hédouin nyobrikya ( kobl- Deleuze ) kadimion muluftetesa. Baudu zo tabodjapar moekote kire va prostewaf kazaf ksubereem dun suver, ise va dolta ton ayaf lum djukugumilar. Kaikion, lan bewik ke inafa yasa nope towara ke kaza fu zertud : dolexepe va sinafa rawara adre fu nekir.